VEGA præsenterer  
**Cheff offentliggør gæster til kæmpe fest i VEGA**  
*Til Cheff Records’ kæmpe fest i Store VEGA den 27. september, kan man udover kunstnerne fra det populære selskab også opleve Raske Penge, Pato, Karl Emil, Emil Lange og JJ Wild. Der loves desuden et show ud over det sædvanlige, der vil få Store VEGA til at føles som en privatfest.  
”Cheff er de bedste”-arrangementet går hurtigt mod udsolgt, og efterfesten er allerede udsolgt.*  
  
**Stærkt line-up og fede gæster**   
Når [Cheff Records](https://www.facebook.com/cheffrecords) omdanner Store VEGA og efterfølgende VEGA Lounge til en kæmpe fest, så bliver det med liveoptræden af alle selskabets kunstnerne og et par rigtig spændende musikalske gæster. I tillæg til Cheff Records-kunstnerne Kidd, Klumben, Topgunn, Eloq, Sukkerlyn og Abbaz vil ”Cheff er de bedste” koncert-arrangementet nemlig byde på liveoptræden af Danmarks nye dancehall-stjerne [Raske Penge](http://raskepenge.dk/) og den respekterede producer/sanger [Pato](http://www.patosiebenhaar.dk/).  
  
Begge har ved flere lejligheder arbejdet og optrådt sammen med Cheff-kunstnerne. Raske Penge har samarbejdet med både Klumben (på bl.a. hittene ”Faxe Kondi” og ”Rundt”) og Topgunn (på bl.a. ”Hold Ud”, ”Dolly” og ”Baghave”), mens Pato har samarbejdet med Topgunn på singlen ”Din mor”.   
  
Når Cheff-holdet fester videre i VEGA Lounge efter koncerten, vil man kunne opleve liveoptræden af det meget omtalte danske R&B-talent [Karl William](https://soundcloud.com/karl-wicked-william) og dj-sæts af den evigt populære københavner-dj [Emil Lange](https://www.facebook.com/pages/Dj-Emil-Lange/131754550277812) og dancehall/bass-dj’en [JJ Wild](https://www.facebook.com/jaywildmusic). Flere navne offentliggøres senere.  
  
**Spektakulært sceneshow og speciel udsmykning af salen**  
Man kan ikke alene forvente sig en musikalsk fest af dimensioner, når Cheff fredag den 27. september beviser, hvorfor de er de bedste. Det toneangivende pladeselskab inviterer nemlig deres fans til et show ud over det sædvanlige, når Cheff-crewet til lejligheden bygger en speciel scene, tilføjer masser af ekstra lys og en udsmykning, der vil få Store VEGA til at føles som en privatfest, hvor alle er cheff’er. Vilde idéer til showet kastes i øjeblikket rundt, og der er ingen tvivl om, at ”Cheff er de bedste” vil blive en oplevelse på alle parametre!  
  
**Cheff er de bedste foreviges i koncertfilm**  
Af ovenstående grund har Cheff Records også besluttet sig for at forevige festen på video, så alle fans kan opleve eller genopleve det ekstravagante show. Derfor vil et stort kamera-crew på aftenen optage en koncertfilm, som skal indfange både de mange liveoptrædener, men også den fest der helt sikkert vil være i Store VEGA.  
  
**Fakta om arrangementet:**  
Cheff er de bedste (DK)  
Fredag den 27. september kl. 21

Store VEGA, Enghavevej 40, 1674 Kbh. V

200 kr. + gebyr

Forsalg via VEGAs hjemmeside og Billetnet.  
Læs mere om arrangementet på <http://vega.dk/arrangementer/cheff-records-11328.html>.   
  
  
*For yderligere oplysninger kontakt venligst*  
Anders Madsen  
Online-redaktør, VEGA

[akm@vega.dk](mailto:akm@vega.dk) - 3326 0946